CELEX: 52014PC0073
Language: lt
Date: 2014-02-10
Title: Pasiūlymas TARYBOS SPRENDIMAS kuriuo pratęsiamas Sprendimo 2012/96/ES galiojimas

|
			
		
		
		52014PC0073
		
			Pasiūlymas TARYBOS SPRENDIMAS kuriuo pratęsiamas Sprendimo 2012/96/ES galiojimas /* COM/2014/073 final - 2014/0037 (NLE) */
			
				
		
		
			
			   	AIŠKINAMASIS MEMORANDUMAS
2012 m. rugpjūčio 7 d. Tarybos sprendimu 2012/470/ES
Tarybos sprendimo 2012/96/ES galiojimas buvo pratęstas iki 2013 m.
rugpjūčio 20 d., o atitinkamų priemonių,
nustatytų Sprendimu 2002/148/EB, kuriomis ribojamas bendradarbiavimas su
Zimbabve, taikymas buvo sustabdytas. 2013 m. rugpjūčio 9 d.
Taryba Sprendimu 2013/428/ES nusprendė toliau pratęsti Sprendimo 2012/96/ES
galiojimą iki 2014 m. vasario 20 d. kartu paliekant galioti
atitinkamų priemonių sustabdymą. 
Atsižvelgiant į ES norą toliau skatinti visapusiškai
įgyvendinti pagrindines naujos konstitucijos nuostatas ir likusias
tarptautinių ir vidaus stebėtojų po paskutinių rinkimų
pateiktas rekomendacijas dėl rinkimų reformos, siūloma Tarybai
pratęsti Tarybos sprendimo 2012/96/ES galiojimą iki 2014 m.
lapkričio 1 d. priimant pridedamą sprendimą.
2014/0037 (NLE)
Pasiūlymas
TARYBOS SPRENDIMAS
kuriuo pratęsiamas Sprendimo 2012/96/ES
galiojimas
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 217 straipsnį,
atsižvelgdama į Afrikos, Karibų
jūros bei Ramiojo vandenyno grupės valstybių ir Europos
bendrijos bei jos valstybių narių partnerystės susitarimą,
pasirašytą 2000 m. birželio 23 d. Kotonu[1] (toliau – AKR ir ES
partnerystės susitarimas) ir peržiūrėtą 2010 m.
birželio 22 d. Uagadugu, Burkina Fasas[2],
ypač į jo 96 straipsnį;
atsižvelgdama į vidaus susitarimą
dėl priemonių, kurių turi būti imtasi, ir tvarkos, kurios
turi būti laikomasi siekiant įgyvendinti AKR ir EB partnerystės
susitarimą[3],
ypač į jo 3 straipsnį,
atsižvelgdama į Komisijos
pasiūlymą,
kadangi:
(1)       Sprendimu 2002/148/EB buvo
baigtos konsultacijos su Zimbabvės Respublika pagal AKR ir ES
partnerystės susitarimo 96 straipsnio 2 dalies c punktą ir imtasi
atitinkamų priemonių. Nuo tada tos priemonės kiekvienais metais
buvo iš dalies pakeičiamos ir peržiūrimas jų galiojimas;
(2)       siekdama patvirtinti
Sąjungos įsipareigojimą nuolat remti politinį procesą
pagal Visuotinį politinį susitarimą, 2012 m.
rugpjūčio 7 d. Taryba nusprendė 12 mėnesių
laikotarpiui pratęsti Sprendimo 2012/96/ES galiojimą ir sustabdyti
atitinkamų priemonių, kuriomis ribojamas bendradarbiavimas su
Zimbabve pagal AKR ir ES partnerystės susitarimo 96 straipsnį, taikymą.
2013 m. rugpjūčio 9 d. Taryba Sprendimu 2013/428/ES
nusprendė toliau pratęsti Sprendimo 2012/96/ES galiojimą iki 2014 m.
vasario 20 d. kartu paliekant galioti atitinkamų priemonių
sustabdymą;
(3)       atsižvelgiant į Tarybos
sutikimą toliau skatinti visapusiškai įgyvendinti pagrindines naujos
konstitucijos nuostatas ir likusias tarptautinių ir vidaus
stebėtojų po paskutinių rinkimų pateiktas rekomendacijas
dėl rinkimų reformos, Sprendimo 2012/96/ES galiojimas
turėtų būti toliau pratęstas kartu paliekant galioti
atitinkamų priemonių sustabdymą;
(4)       Europos Sąjunga gali bet
kuriuo metu peržiūrėti šį sprendimą,
PRIĖMĖ ŠĮ
SPRENDIMĄ:
1 straipsnis
Pratęsiamas Sprendimo 2012/96/ES ir jo
atitinkamų priemonių galiojimas. Jis nustoja galioti 2014 m.
lapkričio 1 d. Atitinkamų priemonių taikymas išlieka
sustabdytas.
Atitinkamos priemonės nuolat
peržiūrimos ir vėl pradedamos taikyti, jei padėtis
Zimbabvėje stipriai pablogėtų.
2 straipsnis
Šis sprendimas įsigalioja jo
priėmimo dieną. Jis skelbiamas Europos Sąjungos oficialiajame
leidinyje.
Priimta Briuselyje
                                                                       Tarybos
vardu
                                                                       Pirmininkas
[1]               OL L 317, 2000 12 15, p. 3.
[2]               OL L 287, 2010 11 4, p. 3.
[3]               OL L 317, 2000 12 15, p. 376, su pakeitimais, padarytais
OL L 247, 2006 9 9, p. 48.